Hans Borch Breien
Store norske leksikon,Språk og litteratur,Norsk og samisk litteratur,Norges litteratur 1900-1960
Hans Borch Breien var en norsk forfatter og maler. Han arbeidet inntil andre verdenskrig som sveiser og platearbeider, og utgav blant annet en lærebok i Gassveising og skjæring (1947).
Under navnet Borch Breien utgav han den fine debutromanen Smia og hagegjerdet (1949) og barneboken Gummipetters reise (1950). Han skrev senere under sitt fulle navn flere modernistiske ukonvensjonelle romaner, preget av psykologisk spenning og klok menneskeskildring:  Min øks nådde ham ikke (1953)  Skygge, hvor er ditt ansikt? (1955)  Udyret (1956)  Drabanter (1958)  Gale-Truls (1966) Hans første dramatiske arbeid, Det flammende sverd, ble oppført på Scene 7 i 1972.Borch Breien var også maler, og illustrerte blant annet noen av sine egne bøker. I Norsk kunstnerleksikon beskrives formen hans som "voldsomt ekspressiv og tilnærmet abstrakt med utgangspunkt i naturinntrykk, ofte med mytisk tema." Les mer i Store norske leksikon Hans Borch Breien i Norsk kunstnerleksikon